laion/Wikipedia-Exotic huggingface dataset:
תכונת החיתוך הסופי

אוסף קבוצות מקיים את תכונת החיתוך הסופי אם לכל תת-אוסף סופי שלו חיתוך לא ריק. התכונה מתקיימת באופן טריוויאלי כאשר חיתוך כל הקבוצות באוסף אינו ריק, אבל מצב זה אינו הכרחי. למשל, אוסף הקטעים   { ( 0 , 1 n ) | n ∈ N } {\displaystyle \ \lbrace \left(0,{\frac {1}{n}}\right)|n\in \mathbb {N} \rbrace } מקיים את תכונת החיתוך הסופי, בעוד שחיתוך כל הקטעים הוא ריק. תכונת החיתוך הסופי משמשת להגדרה חלופית לקומפקטיות: מרחב טופולוגי הוא קומפקטי אם ורק אם לכל אוסף של קבוצות סגורות המקיים את תכונת החיתוך הסופי, חיתוך לא ריק. יהי   X {\displaystyle \ X} מרחב טופולוגי. נניח ש-   X {\displaystyle \ X} קומפקטי לפי ההגדרה הרגילה ונראה שהוא קומפקטי לפי ההגדרה על ידי תכונת החיתוך הסופי: יהי { F i } i ∈ I {\displaystyle \{F_{i}\}_{i\in I}} אוסף תת-קבוצות סגורות של   X {\displaystyle \ X} המקיים את תכונת החיתוך הסופי, ונניח על דרך השלילה שהחיתוך ⋂ i ∈ I F i {\displaystyle \bigcap _{i\in I}F_{i}} ריק. מהנחה זו נובע שאוסף המשלימים { F i c } i ∈ I {\displaystyle \{F_{i}^{c}\}_{i\in I}} מהווה כיסוי פתוח של   X {\displaystyle \ X} . מההנחה ש-   X {\displaystyle \ X} קומפקטי לפי ההגדרה הרגילה נובע שיש לאוסף המשלימים תת-כיסוי סופי { F i j c } j = 1 n {\displaystyle \{F_{i_{j}}^{c}\}_{j=1}^{n}} . לפיכך לתת אוסף הסופי { F i j } j = 1 n {\displaystyle \{F_{i_{j}}\}_{j=1}^{n}} חיתוך ריק, בסתירה לתכונת החיתוך הסופי. נובע מכאן שהחיתוך ⋂ i ∈ I F i {\displaystyle \bigcap _{i\in I}F_{i}} אינו ריק, כלומר   X {\displaystyle \ X} קומפקטי לפי ההגדרה על ידי תכונת החיתוך הסופי. בכיוון ההפוך: נניח ש-   X {\displaystyle \ X} קומפקטי לפי ההגדרה על ידי תכונת החיתוך הסופי ונראה שהוא קומפקטי לפי ההגדרה הרגילה: יהי { U i } i ∈ I {\displaystyle \{U_{i}\}_{i\in I}} כיסוי פתוח של   X {\displaystyle \ X} , ונניח על דרך השלילה שאין לו שום תת-כיסוי סופי. מהנחה זו נובע שאוסף המשלימים { U i c } i ∈ I {\displaystyle \{U_{i}^{c}\}_{i\in I}} הוא אוסף תת-קבוצות סגורות של   X {\displaystyle \ X} המקיים את תכונת החיתוך הסופי. מההנחה ש-   X {\displaystyle \ X} קומפקטי לפי ההגדרה על ידי תכונת החיתוך הסופי נובע שהחיתוך ⋂ i ∈ I U i c {\displaystyle \bigcap _{i\in I}U_{i}^{c}} אינו ריק, כלומר { U i } i ∈ I {\displaystyle \{U_{i}\}_{i\in I}} אינו כיסוי, וזאת סתירה. נובע מכאן של- { U i } i ∈ I {\displaystyle \{U_{i}\}_{i\in I}} יש תת-כיסוי סופי, כלומר   X {\displaystyle \ X} קומפקטי לפי ההגדרה הרגילה. מש"ל
פסגת לטינו

פסגת לטינו (באנגלית: Latino Peak) היא פסגה בגובה 2,290 מטרים הניצבת במרחק של 7 ק"מ מדרום-דרום-מערב להר האזלט שהרי ויקטורי שבארץ ויקטוריה, אנטארקטיקה. הפיסגה היא הגבוהה ביותר בסביבה של ההתפצלות בה קרחון טאקר וקרחון פרל הארבור מתמזגים. המדרון המערבי שלה מנוקז על ידי קרחון סאמרס. הפסגה מופתה על ידי הסקר הגאולוגי של ארצות הברית על בסיס מדידות ועל בסיס תצלומים אוויריים של צי ארצות הברית בשנים 1960–1964, והיא נקראה בשמה על ידי הוועדה המייעצת לשמות אנטארקטיים על שמו של טרי ל. לטינו, איש גדודי ההנדסה הקרבית של הצי, שחנה בתחנת מקמרדו שבאי רוס כחבר משלחות הקיץ לסיוע אנטארקטי של צי ארצות הברית בשנים 1965 ו-1966. הוא גם שהה שם בתקופת החורף כחבר בקבוצת החורף של מבצע דיפ פריז ב-1967 וכן שירת במלחמת וייטנאם בשנים 1968–1969. "Latino Peak". Geographic Names Information System. United States Geological Survey, United States Department of the Interior.
הר גרנהולם

הר גרנהולם (באנגלית: Mount Granholm) הוא הר בגובה 2,440 מטרים, הניצב במרחק של 17 ק"מ מדרום-מזרח להר פיטרד בחלק הצפון-מערבי של הרי האדמירליות שבארץ ויקטוריה, אנטארקטיקה. ההר שוכן בחוף פנל, החלק של אנטארקטיקה המשתרע בין כף ויליאמס לבין כף אדייר. ההר מופה לראשונה על ידי הסקר הגאולוגי של ארצות הברית על בסיס מדידות ועל בסיס תצלומים אוויריים של צי ארצות הברית בשנים 1960–1963. ההר נקרא בשמו על ידי הוועדה המייעצת לשמות אנטארקטיים על שמו של ד"ר נלס ה. קנהולם, ביולוג של תוכנית המחקר האנטארקטי של ארצות הברית ששהה בתחנת האלט בשנים 1967–1968. "Granholm, Mount". Geographic Names Information System. United States Geological Survey, United States Department of the Interior.
ויקטור חסין

ויקטור יעקובלביץ' חסין (ברוסית: Виктор Яковлевич Хасин) ‏ (20 ביוני 1915 – 14 בינואר 1944) היה טייס ואלוף הפלות (לזכותו 10 הפלות אישיות של מטוסי אויב) יהודי בצבא האדום במלחמת העולם השנייה, גיבור ברית המועצות. ויקטור חסין נולד בעיר ויניצה (אז בתחומי האימפריה הרוסית וכיום באוקראינה) במשפחה יהודית. למד בבית ספר יסודי ולאחר מכן בבית הספר מקצועי. עבד כמסגר במפעל כימי בויניצה, בשעות הפנאי היה חבר במועדון טיס ולמד להטיס מטוסים קלים. בשנת 1939 התגייס לצבא האדום. הוכשר כטייס בבית ספר לתעופה צבאית בעיר אודסה. בסיום הלימודים הוצב ביחידת מטוסי יירוט מדגם "פוליקרפוב I-153". מהיום הראשון של הפלישה הנאצית לברית המועצות נטל חלק בלחימה. הוא לחם בדרום מזרח אוקראינה. בדצמבר 1941 הועבר ליחידה, אשר לחמה באזור חרקוב. עבר הסבה למטוסי יאק 1. נטל חלק בקרב חרקוב השני. לאחר הכישלון בקרב נסוג עם יחידתו לסטלינגרד. באוקטובר 1942 עבר הסבה למטוסי יאק-7. בסוף 1942 מונה למפקד טייסת. לאחר קרב סטלינגרד הועברה היחידה, בה שירת חסין, לחזית המרכז. לחם באזור העיר דמיאנסק שבמחוז נובגורוד. ב-27 בפברואר 1943 נפצע קשה בקרב אווירי ונאלץ לנטוש את מטוסו. במשך 3 ימים הוא זחל בשלג עד שהגיע אל קווי הצבא האדום. מיוני 1941 עד פברואר 1943 ביצע ויקטור חסין 659 גיחות מבצעיות, השתתף ב-257 קרבות אוויר, במהלכן הפיל 10 מטוסי אויב באופן אישי ועוד 5 מטוסים ביחד עם טייסים אחרים. על כך עוטר במאי 1943 בתואר גיבור ברית המועצות. לאחר שהחלים מפציעתו הועבר לשרת ביחידת ניסוי מנועי מטוסים במוסקבה. ב-14 בינואר 1944 נספה בתאונה. נקבר בבית העלמין נובודוויצ'יה. בשנת 2008 הוצבה אנדרטה לזכרו בעיר הולדתו ויניצה. 659 גיחות מבצעיות 257 קרבות אוויר 10 הפלות מטוסי אויב רשמיות, 5 נוספות יחד עם טייסים אחרים. . ויקטור חסין באתר המוקדש לגיבורי ברית המועצות.
רועי הרמן

רועי הרמן (נולד ב-21 ביוני 2000 בהרצליה שבישראל) הוא כדורגלן ישראלי המשחק בעמדת המגן הימני בהפועל תל אביב. הרמן גדל במחלקות הנוער של הפועל הרצליה, מכבי פתח תקווה והפועל רעננה. ב-6 ביוני 2020 ערך הרמן את הופעת הבכורה שלו בקבוצה הבוגרת של הפועל רעננה, בהפסד 2-0 להפועל כפר סבא במסגרת ליגת העל הישראלית לעונת 2019/2020. בעונה זו, בה ירדה הפועל רעננה לליגה הלאומית, הוא ערך חמש הופעות ליגה. בעונת 2020/2021 ערך הרמן 24 הופעות ליגה במדי המועדון במסגרת הליגה הלאומית, בהן הבקיע שני שערים. ב-24 באוגוסט 2021 הושאל הרמן למשך עונה אחת לבית"ר ירושלים מליגת העל הישראלית. ב-29 באוגוסט ערך את הופעת הבכורה שלו במועדון, בהפסד 2-0 להפועל באר שבע במסגרת המחזור הראשון בליגה לעונת 2021/2022. ב-22 בדצמבר הבקיע את שערו היחיד במדי המועדון, בהפסד 3-1 להפועל באר שבע במסגרת המחזור ה-14 בליגה. בסך הכל ערך הרמן 25 הופעות ליגה במהלך תקופת ההשאלה, בהן הבקיע שער אחד. ב-7 ביוני 2022 חתם הרמן על חוזה לשלוש שנים בבוטב פלובדיב מליגת העל הבולגרית.. ב-27 ביוני 2024 חזר לישראל וחתם בהפועל תל אביב. מדיה וקבצים בנושא רועי הרמן בוויקישיתוף רועי הרמן, ברשת החברתית אינסטגרם רועי הרמן, באתר ההתאחדות לכדורגל בישראל רועי הרמן, באתר Transfermarkt רועי הרמן, באתר Soccerway רועי הרמן, באתר WorldFootball.net רועי הרמן, באתר FootballDatabase.eu רועי הרמן, באתר ESPN אופיר סער‏, בית"ר ירושלים: רועי הרמן חתם, דור אלו עשוי להצטרף אליו, באתר וואלה, 24 באוגוסט 2021 רשמי: רועי הרמן חתם בבוטב פלובדיב הבולגרית, באתר ONE‏, 7 ביוני 2022 הדר יעקבי, ‏רכש שלישי לדגו: רועי הרמן חתם בהפועל ת"א, באתר ערוץ הספורט, 27 ביוני 2024
רכס דיפ פריז

רכס דיפ פריז (באנגלית: Deep Freeze Range) הוא רכס הרים סלעי באורך של 128 ק"מ וברוחב של 16 ק"מ, שמתנשא בין קרחון פריסטלי לבין קרחון קמפבל שבארץ ויקטוריה, אנטארקטיקה. הוא משתרע בין הקצה של רמת הקוטב לבין מפרץ טרה נובה. פסגות נמוכות ובינוניות של הרכס נצפו על ידי המשלחות הבריטיות הראשונות לים רוס. הרכס מופה בפירוט על ידי הסקר הגאולוגי של ארצות הברית על סמך מדידות ועל סמך תצלומי אוויר של צי ארצות הברית בשנים 1955–1963. שמו ניתן לו על ידי הוועדה המייעצת לשמות אנטארקטיים כהכרה בסיוע למחקר שניתן על ידי משלחות מבצע דיפ פריז של הצי לאנטארקטיקה במשך שנים רבות החל מ-1954. הר אדמסון (Mount Adamson) 73°24′S 163°00′E﻿ / ﻿73.400°S 163.000°E﻿ / -73.400; 163.000 הוא פסגה בגובה של 3,400 מטרים, הניצבת במרחק של 10 ק"מ ממזרח-צפון-מזרח להר יוסון. הוא נקרא על ידי הקבוצה הצפונית של משלחת הסקר הגאולוגי האנטארקטי של ניו זילנד בשנים 1965–1966 על שמו של ר. אדמסון, גאולוג חבר הקבוצה. הר דיקאסון (Mount Dickason) 74°24′S 163°58′E﻿ / ﻿74.400°S 163.967°E﻿ / -74.400; 163.967 הוא הר בולט בגובה של 2,030 מטרים, הניצב בראשו של קרחון בומרנג. הוא מופה לראשונה על ידי הקבוצה הצפונית של משלחת טרה נובה בשנים 1910–1913, ונקרא על שמו הארי דיקאסון מהצי המלכותי הבריטי, שהיה חבר הקבוצה. הר יוסון (Mount Hewson) 75°58′S 162°38′E﻿ / ﻿75.967°S 162.633°E﻿ / -75.967; 162.633 הוא הר בגובה של 3,720 מטרים הניצב במרחק של 10 ק"מ מערבית-דרומית-מערבית להר אדמסון. שמו ניתן לו על ידי הקבוצה הדרומית של משלחת הסקר הגאולוגי האנטארקטי של ניו זילנד בשנים 1962–1963 על שמו של ר. ו. יוסון, המנהיג והמודד של קבוצה זו, שגם היה מודד בקבוצה הצפונית של המשלחת בשנים 1961–1962. הר קווינסלנד (Mount Queensland) 74°16′S 163°56′E﻿ / ﻿74.267°S 163.933°E﻿ / -74.267; 163.933 הוא הר בולט בגובה של 1,910 מטרים הניצב במרחק של 11 ק"מ מהר דיקאסון. הוא נתגלה על ידי משלחת דיסקברי בשנים 1901–1904, ונקרא על שמה של מדינת קווינסלנד שבאוסטרליה, כהכרה לסיוע שניתן למשלחת על ידי ממשלתה. פסגת שייפר (Shafer Peak) 74°01′S 163°36′E﻿ / ﻿74.017°S 163.600°E﻿ / -74.017; 163.600 היא פסגה בולטת בגובה של 3,600 מטרים, הניצבת במרחק של 5 ק"מ מדרום להר יוסון. היא מופתה על ידי הסקר הגאולוגי של ארצות הברית על סמך מדידות ועל סמך תצלומים אוויריים של צי ארצות הברית בשנים 1955–1963. שמה ניתן לה על ידי הוועדה המייעצת לשמות אנטארקטיים על שמו של לוטננט וילארד ג' שייפר מצי ארצות הברית, שהיה הקצין האחראי על תחנת הכוח הגרעינית בתחנת מקמרדו במסגרת קבוצת החורף של 1965. "Deep Freeze Range". Geographic Names Information System. United States Geological Survey, United States Department of the Interior. "Mount Adamson". Geographic Names Information System. United States Geological Survey, United States Department of the Interior. "Mount Dickason". Geographic Names Information System. United States Geological Survey, United States Department of the Interior. "Mount Hewson". Geographic Names Information System. United States Geological Survey, United States Department of the Interior. "Mount Queensland". Geographic Names Information System. United States Geological Survey, United States Department of the Interior. "Shafer Peak". Geographic Names Information System. United States Geological Survey, United States Department of the Interior.
מארק יאשאייב

מארק יאשאייב (נולד ב-8 בפברואר 1981) הוא צלם ישראלי ומרצה לצילום. עוסק בעבודתיו בעיקר בחלל ובהצבות. יאשאייב נולד בבאקו, אזרבייג'ן. בגיל 9 עלה לישראל יחד עם משפחתו, שהתמקמה בקריית אתא. בשנים 2005 עד 2009 למד צילום במרכז האקדמי לעיצוב ולחינוך ויצו חיפה ובהמשך למד לימודי תואר שני בבצלאל, אותם סיים בשנת 2013. בעבודתיו הראשונות עסק יאשאייב בעיקר בצילום דוקומנטרי של חיי היומיום במשפחתו כמשפחת מהגרים, ויצר סדרת פורטרטים שמתאפיינים באינטימיות רבה. בעבודתיו המאוחרות יותר עוסק יאשאייב בהצבת צילומים כאובייקט מיצב, כולל שימוש בחומרי רדי מייד וחשיפת החלל בו הצילומים מבוצעים. עבודתיו של יאשאייב נמצאים באוספים רבים, ציבוריים ופרטיים, כולל אוסף מוזיאון תל אביב לאמנות. יאשאייב לימד במרכז האקדמי לעיצוב ולחינוך ויצו חיפה וכיום מלמד בפקולטה לאדריכלות בטכניון ובמכללת מנשר לאמנות. בשנת 2015 זכה בפרס לורן ומיטשל פרסר לצלם ישראלי צעיר. 2018 - "אלף", גלריה ברוורמן, אוצרת: עדי גורה 2016 - "ורק מן הפתאום ההוא והלאה", מוזיאון תל אביב לאמנות, אוצרת: רז סמירה 2015 - "גם חור שחור מסיים את חייו", הגלריה על שם מורל דרפלר, ויצו חיפה, אוצרת: חנה שביב 2012 - "זיכרון דברים", המוזיאון לאמנות ישראלית, רמת גן 2011 - "קורות חיים", בית האמנים בירושלים, אוצרת: שגית זלוף נמיר 2021 - "רפאים", מוזיאון אשדוד לאמנות 2018 - "שפע", מוזיאון בת ים לאמנות 2017 - "מיליון רסיסים", גלריית אינדי 2017 - "מקום לא מקום", גלריית דנה, יד מרדכי 2016 - יריד צבע טרי 2014 - "מידה כנגד מידה", מוזיאון פתח תקווה לאמנות 2012 - "כיכר פריז", מוזיאון חיפה לאמנות 2008 - "הזדמנות ראשונה", גלריה אגריפס 12 2008 - מלגת קרן התרבות אמריקה-ישראל 2016 - "פרס הפטיש" מטעם סותבי'ס, צבע טרי 2016 - פרס לורן ומיטשל פרסר לצלם ישראלי צעיר 2017 - פרס עידוד היצירה לאמנות פלסטית איתן בוגנים, מארק יאשאייב: תחושת בטן של פסל, באתר הארץ, 20 בינואר 2016 מנחה נופה, דיוקן צעיר: תפיסת הזמן של מארק יאשאייב, באתר הארץ, 25 בינואר 2016 שאול סתר, קשה לעזוב את תערוכת המופת של מארק יאשאייב, באתר הארץ, 14 בפברואר 2017 "ואז דברים מתחילים להסתבך", אתר "ערב רב", 11 בנובמבר 2018 "מארק יאשאייב: להוציא את הסטודיו מהסטודיו", ראיון עם יובל סער, אתר פורטפוליו, 9 במרץ 2021 בנדיטקה עם מארק יאשאייב, מגזין בנדטיקה גלעד בר שלו // במרחב אינטימי, "למורכבות הדימוי יש ערך רב מבחינתי. אני רוצה את הצופה מול העבודות", באתר הארץ, 5 בפברואר 2023 מארק יאשאייב, ברשת החברתית פייסבוק מארק יאשאייב, ברשת החברתית אינסטגרם מארק יאשאייב: "ורק מן הפתאום ההוא והלאה" / מוזיאון תל אביב לאמנות, באתר www.tamuseum.org.il מארק יאשאייב: "ורק מן הפתאום ההוא והלאה" הוכרזו הזוכים בפרסי משרד התרבות לאמנות ועיצוב לשנת 2017, באתר מגזין פורטפוליו, ‏2017-12-26
דקסטר למביקיסה

דקסטר ג'ונג וו למביקיסה (באנגלית: Dexter Joeng Woo Lembikisa; נולד ב-4 בנובמבר 2003 בפילטון שבאנגליה) הוא כדורגלן ג'מייקני-אנגלי המשחק בעמדת המגן השמאלי בקבוצת וולברהמפטון וונדררס מהפרמייר ליג ובנבחרת ג'מייקה. למביקיסה גדל במחלקת הנוער של וולברהמפטון וונדררס. ב-9 בנובמבר 2022 ערך את הופעת הבכורה שלו בקבוצה הבוגרת של המועדון, בניצחון 0–1 על לידס יונייטד במסגרת גביע הפוטבול ליג לעונת 2022/2023. ב-12 בנובמבר ערך את הופעת הבכורה שלו בפרמייר ליג, בהפסד 0–2 לארסנל במסגרת המחזור ה-16 לעונת 2022/2023. ב-11 במרץ 2023 ערך למביקיסה את הופעת הבכורה שלו בנבחרת ג'מייקה, בהפסד 0–1 לנבחרת טרינידד וטובגו במשחק ידידות. נכלל בסגל נבחרת ג'מייקה לטורניר קופה אמריקה 2024. דקסטר למביקיסה, באתר Transfermarkt דקסטר למביקיסה, באתר Soccerway דקסטר למביקיסה, באתר BDFutbol דקסטר למביקיסה, באתר WorldFootball.net דקסטר למביקיסה, באתר National Football Teams דקסטר למביקיסה, באתר FootballDatabase.eu Bailey included in Reggae Boyz squad for Copa America באתר Jamaica Observer, ‏ 12 ביוני 2024 (באנגלית)
מרחב מטריזבילי

מרחב טופולוגי הוא מטריזבילי או מִטְרוּרִי אם הטופולוגיה שלו מושרית על ידי מטריקה. קיימים מספר תנאים שקיומם גורר את אפשרות הגדרת המטריקה על המרחב, המפורסם שביניהם הוא משפט המטריזציה של אוריסון, לפיו כל מרחב שמקיים את אקסיומת ההפרדה T3 ואת אקסיומת המנייה השנייה הוא מטריזבלי. בהוכחה ניתנת המטריקה אך למעשה בדרך כלל לא ניתן להציג אותה באופן מפורש, לכן עיקר היתרון במשפט הוא האפשרות להחיל את התכונות הטופולוגיות של המרחבים המטריים על מרחבים טופולוגיים מופשטים. משפט המטריזציה של נגאטה-סמירנוב מרחיב את משפט המטריזציה של אוריסון. לפי משפט זה מרחב הוא מטריזבילי אם ורק אם הוא מקיים את אקסיומת ההפרדה T3 וכן קיים לו בסיס שמורכב מאיחוד בן מנייה של אוספי קבוצות שהם סופיים באופן מקומי (כלומר כל קבוצה פתוחה במרחב נחתכת עבור כל אוסף רק עם מספר סופי של קבוצות). מרחב נקרא מטריזבילי באופן מקומי אם לכל נקודה קיימת סביבה פתוחה ומטריזבילית שמכילה אותה. סמירנוב הוכיח שמרחב האוסדורף שהוא מטריזבילי באופן מקומי הוא גם מטרזבילי אם ורק אם הוא פרקומפקטי. בפרט עבור יריעות שהן הומאומורפיות באופן מקומי למרחב האוקלידי ולכן מטריזביליות באופן מקומי, ניתן להגדיר עליהן מטריקה בדיוק כאשר הן פרקומפקטיות. פליקס האוסדורף הוכיח (1930) שכל מטריקה על תת-קבוצה סגורה של מרחב מטריזבילי אפשר להרחיב למטריקה על המרחב כולו. מטריקה מֶרְחָב מִטְרוּרִי במילון מתמטיקה (תשמ"ה, 1985), באתר האקדמיה ללשון העברית
רודולף הרביעי, מרקיז באדן-פפורצהיים

רודולף הרביעי, מרקיז באדן-פפורצהיים (נפטר ב-25 ביוני 1348) היה בנם של הרמן השביעי, מרקיז באדן-באדן ואשתו, אגנס מטרוהנדינגן. כבן צעיר יותר, הוא נועד בתחילה לקריירה כנסייתית. הוא הפך לקאנון בשפייר. כשאביו מת ב-1291, באדן חולקה והוא קיבל את באדן-פפורצהיים. בתחילה, הוא שלט בבאדן-פפורצהיים יחד עם אחיו, הרמן השמיני. משנת 1300 ועד מותו, הוא שלט לבדו. בסכסוך בין לאופולד הראשון, דוכס אוסטריה לקיסר לודוויג הרביעי, הוא צידד בתחילה בלאופולד. לאחר זמן מה החליף צד וצידד בלודוויג הרביעי, שב-1334 מישכן את טירת אורטנבורג, הערים אופנבורג, גנגנבאך וצל אם הרמרסבאך ואת הנחלות הקיסריות באזור אורטנאו לרודולף הרביעי. בשנת 1335, הוא ירש את באדן-באדן מבן דודו הראשון רודולף הסו. רודולף הרביעי מת ב-25 ביוני 1348. בניו חילקו את הירושה, כאשר פרידריך השלישי לקח את באדן-באדן ורודולף החמישי לקח את באדן-פפורצהיים. רודולף התחתן ב-28 בפברואר 1318 עם ליוטגארד מבולנדן (נפטרה ב-1324/25), בתו של פיליפ החמישי מבולנדן. נישואים אלה נותרו ללא ילדים. לאחר מותו של ליוטגארד, הוא התחתן ב-18 בפברואר 1326 עם מריה מאטינגן (נפטרה ב-10 ביוני 1369), בתו של הרוזן פרידריך הראשון מאטינגן. מנישואים אלה נולדו לו שני בנים: פרידריך השלישי (1327 – 2 בספטמבר 1353), התחתן עם בת דודתו השנייה מרגרטה, בתו של רודולף הסו. רודולף החמישי (נפטר ב-1361), התחתן ב-26 באוגוסט 1346 עם בת דודתו השנייה אדלייד מבאדן, בתו השנייה של רודולף הסו.
רולף דנברג

רולף דנברג (בגרמנית: Rolf Danneberg; נולד ב-1 במרץ 1953) הוא אתלט עבר מגרמניה המערבית. אלוף אולימפי (לוס אנג'לס 1984) ובעל מדליית ארד אולימפית (סיאול 1988) בזריקת דיסקוס. רולף דנברג נולד ב-1953 בעיר המבורג בגרמניה המערבית. ב-1982 השלים תואר הוראה במדעי החברה והספורט אך לא הצליח למצוא משרה בתור מורה ובסופו של דבר הקדיש את זמנו לאימונים ורק לאחר הזכייה באולימפיאדה ב-1984 מצא מקום עבודה כמאמן. בתחילת פעילותו הספורטיבית, ב-1972, התאמן בהטלת כידון אך ב-1976 עבר להתאמן בזריקת דיסקוס. במהלך הקריירה הספורטיבית שלו זכה במדליות זהב וארד אולימפיות וכן זכה 3 פעמים באליפות גרמניה בזריקת דיסקוס (1980, 1988, 1989). לאחר פרישתו מהקריירה הספורטיבית עסק דנברג באימון אתלטים. דנברג מתגורר בהמבורג ובשנים האחרונות סובל מפולינוירופתיה ומתקשה בהליכה. ב-2020 נפטרה אשתו מסרטן. בראיון במאי 2023 הודה דנברג באופן חלקי בשימוש בסטרואידים בתקופה שעסק בספורט תחרותי וטען שכל הספורטאים עשו כך. באוניברסיאדה שנערכה בבוקרשט, רומניה סיים דנברג במקום השישי בזריקת דיסקוס בתוצאה של 57.60 מטר. באליפות אירופה באתלטיקה שנערכה באתונה, יוון התחרה דנברג בזריקת דיסקוס וסיים את המקצה המוקדם במקום ה-15 בתוצאה של 59.44 מטר ולא עלה לגמר. באולימפיאדת לוס אנג'לס זכה דנברג במדליית זהב בזריקת דיסקוס בתוצאה של 66.60 מטר לפני מק וילקינס (66.30 מטר) וג'ון פאוול (65.46 מטר), שניהם מארצות הברית. באליפות אירופה באתלטיקה שנערכה בשטוטגרט, גרמניה המערבית סיים דנברג במקום ה-11 בזריקת דיסקוס בתוצאה של 61.60 מטר. בתחרות שנערכה בברלין קבע את תוצאתו התובה ביותר בזריקת דיסקוס (67.60 מטר). באליפות העולם שנערכה ברומא, איטליה סיים דנברג במקום הרביעי בזריקת דיסקוס בתוצאה של 65.96 מטר. באולימפיאדת סיאול זכה דנברג במדליית ארד בזריקת דיסקוס בתוצאה של 67.38 מטר אחרי יורגן שולט מגרמניה המזרחית (שיא אולימפי 67.38 מטר) ורומאס אוברטאס (אנ') מברית המועצות (67.48 מטר). בתחרויות הגביע הבין יבשתי באתלטיקה (אנ') שנערכה בברצלונה, ספרד זכה דנברג במדליית ארד בזריקת דיסקוס בתוצאה של 65.30 מטר אחרי יורגן שולט מגרמניה המזרחית (67.12 מטר) ולואיס דליס מקובה (נציג האמריקות – 66.72 מטר). באליפות אירופה באתלטיקה שנערכה בספליט, יוגוסלביה סיים דנברג במקום השישי בזריקת דיסקוס בתוצאה של 63.08 מטר. ספורטאי השנה של שלזוויג-הולשטיין (1984) פרס רודולף הארביג (אנ') (1989) עלה דפנת הכסף (אנ') Karl-Heinz Keldungs: Rolf Danneberg. In: ders.: Die deutsche Leichtathletik in 100 Porträts von Hanns Braun bis Malaika Mihambo. Arete Verlag Christian Becker, Hildesheim 2022, ISBN 978-3-96423-081-2, S. 32f. (בגרמנית) רולף דנברג, באתר הוועד האולימפי הבין-לאומי רולף דנברג, באתר olympedia.org רולף דנברג, באתר התאחדות האתלטיקה הבין-לאומית רולף דנברג, באתר Track and Field (גברים) רולף דנברג, באתר sports-reference.com (אורכב) רולף דנברג, בארכיון אתר taz.de (גרמנית) רולף דנברג, באתר ndr.de, ‏7 בינואר 2015 Die Glanzzeit lebte noch mal auf, באתר abendblatt.de, ‏27 בספטמבר 2015 (גרמנית) זריקת הניצחון של רולף דנברג באולימפיאדת לוס אנג'לס 1984, סרטון באתר יוטיוב פול פרומאייר, ראיון עם רולף דנברג, בעיתון taz.de, ‏6 במאי 2023 (גרמנית)
רודולף החמישי, מרקיז באדן-פפורצהיים

רודולף החמישי, מרקיז באדן-פפורצהיים (נפטר ב-28 באוגוסט 1361) היה בנם של רודולף הרביעי, מרקיז באדן-פפורצהיים (נפטר ב-25 ביוני 1348) ואשתו השנייה מריה מאטינגן (נפטר ב-10 ביוני 1369). בשנת 1348, הוא ירש את אביו כמרקיז באדן-פפורצהיים. הקיסר לודוויג הרביעי מישכן בשנת 1334 את טירת אורטנבורג, הערים אופנבורג, גנגנבאך וצל אם הרמרסבאך ואת הנחלות הקיסריות באזור אורטנאו לאביו. כשהגיע הזמן להחזיר את ההלוואה, לקיסר קרל הרביעי לא היה הכסף, ולכן הורשה רודולף לשמור על הנחלות. קרל הרביעי גם מישכן את המכס בשטרסבורג לרודולף ולארכיבישוף ברטהולד השני משטרסבורג. ב-26 באוגוסט 1347, הוא נישא לאדלייד, הגברת מבלפורט, (נפטרה ב-1370/73), בתם של רודולף הסו, מרקיז באדן-באדן ואשתו, ז'אן מבורגון. נישואים אלה נותרו ללא ילדים. בשנת 1356 חתם רודולף על הסכם ירושה עם אחיינו רודולף השישי, מרקיז באדן-באדן, שבו מינה רודולף החמישי את רודולף השישי ליורשו. רודולף החמישי מת ב-1361. לאחר מותו חזרה באדן-פפורצהיים לבאדן-באדן, ובאדן התאחדה שוב. אלמנתו נישאה בשנית ב-4 באפריל 1369, עם הרוזן ואלראם הרביעי מטיירשטיין. מדיה וקבצים בנושא רודולף החמישי, מרקיז באדן-פפורצהיים בוויקישיתוף
הרמן השמיני, מרקיז באדן-פפורצהיים

הרמן השמיני, מרקיז באדן-פפורצהיים (1201-1300 בערך) היה מרקיז של באדן-פפורצהיים. הרמן היה בנם של הרמן השביעי, מרקיז באדן-באדן ואשתו אגנס מטרוהדינגן. מ-1291 ועד מותו, הוא שלט בבאדן-פפורצהיים, החלק הצפוני של מרקיזות באדן, יחד עם אחיו רודולף הרביעי. לאחר מותו ירש אותו אחיו רודולף הרביעי. פרידריך פון ויך. "Karl Ludwig Friedrich"‏. Allgemeine Deutsche Biographie (בגרמנית). p. Onlinefassung. מרקיזות באדן
הרמן השמיני, מרקיז באדן-באדן

הרמן השמיני, מרקיז באדן-באדן (נפטר ב-1338) היה מרקיז של באדן-באדן. הרמן היה הבן של הסו, מרקיז באדן-באדן ואשתו הראשונה קלרה, בתו של הרוזן ולטר השלישי מקלינגן. הרמן השמיני בשונה מאחיו למחצה רודולף הסו, מרקיז באדן-באדן לא שלט בשטחי נחלות המשפחה (בית צרינגן) לאחר מות אביו, אלא רק החזיק בתואר מרקיז באדן עד מותו ב-1338. יוהאן כריסטיאן זקס: Introduction to the History of Margraviate and princely House of Baden, Karlsruhe 1769, חלק ג', עמודים 165–192
פרידריך הרביעי מבאדן

פרידריך הרביעי מבאדן (9 ביולי 1455 – 24 בספטמבר 1517) היה בישוף אוטרכט מ-1496 עד 1517. פרידריך מבאדן נולד ב-9 ביולי 1455 והיה בנם של קרל הראשון, מרקיז באדן-באדן וקתרינה מאוסטריה, אחותו של פרידריך השלישי, קיסר האימפריה הרומית הקדושה. הוא היה קאנון בקלן לפני שנבחר לבישוף אוטרכט באמצעות לחץ כבד מצד מקסימיליאן הראשון, קיסר האימפריה הרומית הקדושה. הקיסר קיווה שפרידריך, כאחיין מלא, יהיה נוח לאינטרסים ההבסבורגיים בבישופות אוטרכט. אספת המעמדות של אוטרכט, לעומת זאת, הלכו במסלול עצמאי ופנו לדוכס קרל מחלרה. פרידריך ניסה לפעול בעוצמה, אך מאבקי הפלגים הפכו ליותר מדי עבורו. כאשר התגלה ב-1514 כי הוא מתכנן לוותר על הבישופות למועמד של לואי השנים עשר, מלך צרפת, הוא איבד את תמיכתו של קרל החמישי, קיסר האימפריה הרומית הקדושה, שאילץ אותו להתפטר ב-9 במאי 1517. לאחר מכן הצליח קרל לגרום לפיליפ מבורגונדי להיבחר. לאחר מותו ב-24 בספטמבר 1517, נקבר פרידריך בכנסיית באדן-באדן. מדיה וקבצים בנושא פרידריך הרביעי מבאדן בוויקישיתוף
קנת רומינג'ר

קנת רומינג'ר (באנגלית: Kent Vernon "Rommel" Rominger;‏ נולד ב-7 באוגוסט 1956, דל נורטה, קולורדו) הוא טייס קרב ואסטרונאוט לשעבר בתוכנית מעבורות החלל של נאס"א. קנת רומינג'ר נולד בעיירה בקולורדו. בשנת 1978 הוא סיים לימודי תואר ראשון בהנדסה אזרחית באוניברסיטת המדינה של קולורדו. בשנת 1980 הוא סיים קורס טיס והחל לשרת כטייס של מטוס מדגם "F-14 טומקט" בנושאת מטוסים Ranger (CV-61) ובהמשך ב-Kitty Hawk (CV-63). בשנת 1987 הוא סיים לימודי תואר שני בהנדסת אווירונאוטיקה בבית הספר של הצי ללימודים מתקדמים. בשנת 1990 הוא השתתף במלחמת המפרץ על סיפון נושאת מטוסים "נימיץ (CVN-68)". בסך הכול הוא עשה 5,000 שעות טיסה. בשנת 1992 רומינג'ר נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1992 הוא השתתף במשימת STS-47 כמומחה משימה של מעבורת החלל אנדוור (רוברט גיבסון היה מפקד צוות). הטיסה הייתה שיתוף פעולה בין סוכנות החלל היפנית ונאס"א. במשימת STS-73 בשנת 1995 (קנת באוארסוקס היה מפקד צוות) הוא היה טייס צוות של מעבורת החלל קולומביה. המטרה העיקרית הייתה לבצע ניסויים בתחום חקר חוסר כבידה תוך שימוש במערכת USML-2 של ספייסלאב. בשנת 1996 רומינג'ר היה טייס צוות של STS-80 במעבורת החלל אנדוור (קנת קוקרל היה מפקד צוות). משימה זו הייתה משימת המעבורת הארוכה ביותר שהוטסה אי פעם ובהמלכה בוצעו ניסויים רבים. באוגוסט 1997 רומינג'ר טס לחלל כטייס צוות של STS-85 על מעבורת החלל דיסקברי (קרטיס בראון היה מפקד צוות). צוות עסק בניסויים בעזרת מערכת CRISTA-SPAS. במאי 1999 רומינג'ר טס לחלל בפעם הרביעית כמפקד צוות של STS-96 על מעבורת החלל דיסקברי. המעברות התחברה לתחנת החלל הבין-לאומית והמשיכה את הרכבתה. באפריל 2001 רומינג'ר טס לחלל בפעם החמישית כמפקד צוות של STS-100 על מעבורת החלל אנדוור. המעבורת התחברה לתחנת החלל הבין-לאומית והרכיבה זרוע רובוטי. בשנת 2002 רומינג'ר מונה למנהל "צוות אסטרונאוטים" במקום צ'ארלס פרקורט וכיהן בתפקיד עד לשנת 2006. בשנת 2006 רומינג'ר פרש מנאס"א. הוא השתלב בתעשיית החלל הפרטית. מדיה וקבצים בנושא קנת רומינג'ר בוויקישיתוף קורות חיים